ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Κ0Μ(94) 487 τελικό 
Βρυξέλλες, 04.11.1994 
94/0256 (CNS) 
Πρόταση 
ΑΠΟΦΑΣΗΣ ΤΟΥ ΣΥΜΒΟΥΛΙΟΥ 
για χορήγηση μακροοικονομικής χρηματοδοτικής συνδρομής 
στην Ουκρανία 
(υποβληθείσα από την Επιτροπή) 
ΑΙΤΙΟΛΟΓΙΚΉ FKftFFH 
Αίτηση της Ουκρανίας για παροχή κοινοτικής μακροοικονομικής ενίσχυσης 
Τον Ιούνιο του 1994, το Ευρωπαϊκό Συμβούλιο της Κέρκυρας κάλεσε το Συμβούλιο να 
συνεχίσει τις εργασίες του για την εκπόνηση συνολικής πολιτικής έναντι της Ουκρανίας, στο 
πλαίσιο της οποίας θα χρησιμοποιείται όλο το φάσμα των κοινοτικών μέσων προκειμένου να 
υποστηριχθεί, μεταξύ άλλων, η ολοκλήρωση των οικονομικών μεταρρυθμίσεων με σκοπό την 
αποκατάσταση οικονομίας της αγοράς και η αποδοχή, εκ μέρους της Ουκρανίας, των διεθνώς 
αποδεκτών κανόνων πυρηνικής ασφάλειας. Το Ευρωπαϊκό Συμβούλιο υπογράμμισε επίσης ότι 
η Ένωση είναι έτοιμη να υποστηρίξει, στο πλαίσιο πρωτοβουλίας της Ομάδας των Επτά (G-7), 
σχέδιο πυρηνικής ασφάλειας της Ουκρανίας, χορηγώντας400 εκατ. ECU σε δάνεια EURATOM και 
επιδοτήσεις ύψους 100 εκατ. ECU για περίοδο τριών ετών στο πλαίσιο του TACIS. Η προσέγγιση 
αυτή επιβεβαιώθηκε στη διάσκεψη κορυφής της ομάδας των Επτά που έγινε τον Ιούλιο στη 
Νάπολη. 
Στις αρχές Οκτωβρίου, το Συμβούλιο Γενικών Υποθέσεων κατέληξε σε συμφωνία σχετικά με το 
περιεχόμενο εγγράφου για τη στρατηγική έναντι της Ουκρανίας, τονίζοντας εκ νέου ότι η Ένωση 
οφείλει, από κοινού με άλλους χορηγούς, να ενθαρρύνει τις Ουκρανικές αρχές στο να 
σχεδιάσουν και να εφαρμόσουν, σε συμφωνία με το ΔΝΤ, ένα εκτεταμένο σταθεροποιητικό και 
μεταρρυθμιστικό πρόγραμμα και παράλληλα να επιδιώξει την εφαρμογή του σχεδίου ενεργειών 
της Ευρωπαϊκής Ένωσης/Ομάδας των Επτά για το κλείσιμο του Τσερνομπίλ. 
Στις 14 Οκτωβρίου 1994, ο νέος Πρόεδρος της Ουκρανίας κ. Kuchma, απηύθυνε στην Επιτροπή 
αίτηση για τη χορήγηση επείγουσας κοινοτικής μακροοικονομικής ενίσχυσης. Η αίτηση αυτή 
υποβλήθηκε στο πλαίσιο ενός εκτεταμένουπρογράμματοςμεταρρυθμίσεωνκαι μακροοικονομικής 
σταθεροποίησης το οποίο οι ουκρανικές αρχές εκπόνησαν σε συνεννόηση με το Διεθνές 
Νομισματικό Ταμείο. Το πρόγραμμα αυτό θα υποστηριχθεί, ήδη από το 1994, από το μηχανισμό 
συστημικής μετατροπής (Systemic Transformation Facility - STF) και από μία προς 
διαπραγμάτευση συμφωνία stand-by το 1995. Επίσης αναμένεται ότι η Παγκόσμια Τράπεζα θα 
χορηγήσει δάνεια για την υποστήριξη και προσαρμογή του ισοζυγίου πληρωμών, με τα οποία 
θα χρηματοδοτηθούν καθοριστικής σημασίας εισαγωγές και θα υποστηριχθεί η νέα ενεργειακή 
στρατηγική. Πάντως, παρά τις σημαντικές συνεισφορές εκ μέρους των διεθνών χρηματοδοτικών 
οργανισμών και την αναδιάταξη των υφιστάμενων ληξιπρόθεσμων οφειλών προς τη Ρωσία και 
το Τουρκμενιστάν, εξακολουθούν να υφίστανται σημαντικές χρηματοδοτικέςανάγκες που πρέπει 
να καλυφθούν από επίσημους χορηγούς ώστε να εξασφαλιστεί η βιωσιμότητα του προγράμματος 
που συμφωνήθηκε με το ΔΝΤ. 
Στις 10 Οκτωβρίου, το Συμβούλιο ECOFIN, αναγνωρίζοντας την πολιτική σημασία που έχει η 
έγκαιρη υποστήριξη των τρεχουσών μεταρρυθμιστικών προσπαθειών της Ουκρανίας, τόνισε ότι 
θα μελετήσει τους όρους με τους οποίους θα χορηγηθεί η μακροοικονομική χρηματοδοτική 
ενίσχυση της Κοινότητας προς την Ουκρανία. 
Κατά τη διάρκεια συνάντησης χορηγών για την ανάληψη δεσμεύσεων που διοργανώθηκε στις 18 
Οκτωβρίου στην Ουάσινγκτον από το ΔΝΤ και την Παγκόσμια Τράπεζα, η Επιτροπή ανήγγειλε 
την πρόθεση της να υποβάλει πρόταση για τη χορήγηση, εκ μέρους της Κοινότητας, 
μακροοικονομικής χρηματοδοτικής ενίσχυσης στην Ουκρανία. Κατά τη διάρκεια της συνάντησης 
αυτής, η Ρωσία και το Τουρκμενιστάν επιβεβαίωσαν την υποστήριξη τους για τον τρόπο 
αναδιάταξης των ληξιπρόθεσμων οφειλών (περίπου 350 εκατ. USD το 1994). Οι Ηνωμένες 
Πολιτείες δεσμεύτηκαν σχετικά με τη χορήγηση 70 έως 100 εκατ. USD για την υποστήριξη του 
ισοζυγίου πληρωμών (τα περισσότερα υπό μορφή δωρεάν ενίσχυσης) και δήλωσαν ότι 
προτίθενται να παράσχουν περαιτέρω χρηματοδοτική ενίσχυση ώστε να βοηθήσουν την κάλυψη 
χρηματοδοτικών αναγκών κατά το 1995. Αναμένεται ότι η συνεισφορά των ΗΠΑ θα καλύψει 
το 1/5 περίπου των πόρων που απαιτούνται για την κάλυψη των εξωτερικών χρηματοδοτικών 
αναγκών της Ουκρανίας κατά τη διάρκεια 15μηνης περιόδου κατά την οποία θα εφαρμοστούν 
από κοινού ο μηχανισμός συστημικής μετατροπής και η συμφωνία stand-by. Ο Καναδάς 
παρέσχε επίσης ισχυρές διαβεβαιώσεις για παροχή ενίσχυσης και η Ιαπωνία κατέστησε σαφές ότι 
θα υποστηρίξει τις μεταρρυθμιστικέςπροσπάθειεςτης Ουκρανίας, προς το παρόν όμως δεν είναι 
σε θέση να δεσμευτεί για συγκεκριμένα ποσά. 
Βάσει των χρηματοδοτικών δεσμεύσεων που αναλήφθηκαν κατά τη συνάντηση των χορηγών και 
λαμβανομένων υπόψη των προσπαθειών που κατέβαλαν οι ουκρανικές αρχές από την έναρξη του 
προγράμματος, το Διοικητικό Συμβούλιο του ΔΝΤ ενέκρινε, στις 26 Οκτωβρίου, την πρώτη 
δόση ύψους 365 εκατ. USD που θα καταβληθεί στο πλαίσιο του STF. Η καταβολή της δεύτερης 
ισόποσης δόσης από το STF, η οποία εξαρτάται από την επίτευξη περαιτέρω προόδων στο 
πλαίσιο των προσπαθειών οικονομικής σταθεροποίησης και μεταρρύθμισης, αναμένεται να 
πραγματοποιηθεί το 1995, παράλληλα με τις χορηγήσεις στο πλαίσιο της υπό διαπραγμάτευση 
συμφωνίας stand-by. 
Το οικονομικό πρόγραμμα της Ουκρανίας 
Ήδη προβληματική από την περίοδο απόκτησης της ανεξαρτησίας, η μακροοικονομική 
κατάσταση της Ουκρανίας επιδεινώθηκε έντονα κατά την περίοδο 1990-93 κυρίως λόγω της 
συνεχιζόμενης έλλειψης επαρκούς πολιτικής στήριξης σε οποιαδήποτε στρατηγική που θα 
επιχειρούσε να αντιμετωπίσει τη διάλυση των οικονομικών δομών και των σχέσεων με την 
πρώην Σοβιετική Ένωση. Το ΑΕΠ μειώθηκε κατά περίπου 3 5% σε πραγματικούς όρους ενώ μέχρι 
τα τέλη του 1993 επικρατούσαν συνθήκες υπερπληθωρισμούκαι παράλληλα εξακολουθούσαν να 
υφίστανται προβλήματα στο ισοζύγιο πληρωμών, σε μεγάλο βαθμό λόγω του ότι οι τιμές των 
εισαγόμενων ενεργειακών προϊόντων από τη Ρωσία και το Τουρκμενιστάν κινήθηκαν ανοδικά 
προς τα επίπεδα των διεθνών τιμών. Συνολικά, κατά την περίοδο αυτή, η γενική έλλειψη 
εμπιστοσύνης στο εγχώριο νόμισμα οδήγησε σε αυξανόμενη "αποχρηματοποίηση" της οικονομίας 
και στην εφαρμογή ακατάλληλης συναλλαγματικής πολιτικής και ρυθμίσεων. 
Μετά την εκλογή του κ. Kuchma ως νέου Προέδρου της Ουκρανίας, η κυβέρνηση και η Εθνική 
Τράπεζα της Ουκρανίας κατέληξαν σε συμφωνία με το ΔΝΤ για την εφαρμογή ενός ευρέος 
μεταρρυθμιστικού προγράμματος μακροοικονομικής σταθεροποίησης. 
Ορισμένα μέτρα που προβλέπονται στο εν λόγω πρόγραμμα έχουν ήδη εφαρμοστεί. Όσον αφορά 
την οικονομική ελευθέρωση.οι αρχές περιόρισαν την παρέμβαση της κυβέρνησης στον καθορισμό 
των τιμών. Ιδιαίτερα, περικόπηκαν οι επιδοτήσεις στις τιμές άνθρακα και ηλεκτρικής ενέργειας 
που προοριζόταν για βιομηχανική χρήση. Οι αρχές δεσμεύτηκαν ότι η συνεπαγόμενη αύξηση θα 
ενσωματωθεί πλήρως στο κόστος της εισαγόμενης ενέργειας για βιομηχανική και γεωργική χρήση. 
Επιπλέον, καταργήθηκαν ορισμένοι εξαγωγικοί έλεγχοι. Τέλος, άρχισε να λειτουργεί εκ νέου η 
διατραπεζική αγορά δημοπράτησης συναλλάγματος ενώ παράλληλα καταργήθηκε η επίσημη 
συναλλαγματική ισοτιμία που όριζε το κράτος για την εκχώρηση ξένου συναλλάγματος. 
Όσον αφορά την σταθεροποίηση, η κυβέρνηση και η Κεντρική Τράπεζα δεσμεύτηκαν να 
εφαρμόσουν την απαραίτητη νομισματική και δημοσιονομικήπολιτική προκειμένου να επιτευχθεί 
μία διαρκής αποκλιμάκωση του πληθωρισμού, ο οποίος κατά τη διάρκεια του 1993 υπερέβαινε 
το 10.000% και εξακολουθεί να κινείται σε υψηλά επίπεδα παρά την ουσιαστική μείωση τουκατά 
το πρώτο εξάμηνο του 1994. Το πρόγραμμα προβλέπει επίσης περικοπή των δημοσιονομικών 
δαπανών ιδιαίτερα όσον αφορά τις επιδοτήσεις άνθρακα και τις ενισχύσεις στο γεωργικό τομέα. 
Στο πλαίσιο αυτό, υποβλήθηκε στο Κοινοβούλιο αναθεωρημένος προϋπολογισμός για το 1994. 
Για το 1995, η κυβέρνηση σχεδιάζει να μειώσει τουλάχιστον κατά το ήμισυ το δημοσιονομικό 
έλλειμμα ως προς το ΑΕΠ. 
Σχετικά με τη διαρθρωτική μεταρρύθμιση, η κυβέρνηση ενέκρινε ήδη σχέδιο ενεργειών για την 
άρση των νομικών εμποδίων που αντιμετωπίζουν οι επιχειρήσεις ή οι ιδιώτες στην προσπάθεια 
τους για απόκτηση ή μεταβίβαση γης. Η κυβέρνηση δεσμεύτηκε επίσης να επιταχύνει τη 
διαδικασία ιδιωτικοποίησης, να βελτιώσει τη διαχείριση των επιχειρήσεων που παραμένουν υπό 
κρατική ιδιοκτησία και να αντιμετωπίσει το πρόβλημα της κατάχρησης μονοπωλιακής θέσης. 
Επιπλέον, οι αρχές ανέλαβαν την υποχρέωση να ασχοληθούν με το πρόβλημα των μη 
εξυπηρετούμενων δανείων των εμπορικών τραπεζών και να ενισχύσουν τους κανόνες 
λειτουργίας και εποπτείας των τραπεζών κατά το 1995. 
Οι μεταρρυθμιστικές και σταθεροποιητικές προσπάθειες στην Ουκρανία πρέπει να ενταθούν 
περαιτέρω στο πλαίσιο της συμφωνίας stand-by με το ΔΝΤ για το 1995. 
Προοπτικές του εξωτερικού σκέλους της οικονομίας και χρηματοδοτικές ανάγκες 
Η ανοδική τάση των τιμών των ενεργειακών προϊόντων προς τα επίπεδα της διεθνούς αγοράς, η 
οποία άρχισε το 1991, προκάλεσε σοβαρές αναταραχές στο εμπορικό ισοζύγιο της Ουκρανίας τόσο 
το 1992 όσο και το 1993. Δεδομένου ότι η παραγωγή της χώρας αυτής εξαρτάται σε μεγάλο βαθμό 
από την ενέργεια, η Ουκρανία αναγκάστηκε να μειώσει τον όγκο των εισαγωγών ενέργειας και 
άλλων προϊόντων, επιδεινώνοντας με τον τρόπο αυτό περαιτέρω την οικονομική ύφεση. Το 
έλλειμμα τρεχουσών συναλλαγών αυξήθηκε και έφθασε το 1993 σε 1 δισεκατ. USD περίπου. 
Δεδομένης της συνεχιζόμενης εκροής κεφαλαίων, η κατάσταση αντιμετωπίστηκε μέσω συμφωνιών 
μετατροπής του χρέους που συνάφθηκαν ιδίως με τη Ρωσία. 
Το 1994, το ισοζύγιο τρεχουσών συναλλαγών σημείωσε περαιτέρω επιδείνωση και το έλλειμμα 
εκτιμάται σε 1,8 δισεκατ. USD· η χρηματοδότηση του ισοζυγίου πληρωμών κατά τα τρία πρώτα 
τρίμηνα εξασφαλίσθηκε μέσω της σώρευσης των ληξιπρόθεσμων οφειλών προς το εξωτερικό. Για 
το τέταρτο τρίμηνο του 1994, το ΔΝΤ αναμένει ότι οι εναπομένουσες χρηματοδοτικές ανάγκες θα 
ανέλθουν σε 600 εκατ. USD, και αυτό λαμβανομένης υπόψη της συνεισφοράς του ΔΝΤ (πρώτη δόση 
εκ μέρους του STF της τάξης των 365 εκατ. USD). Αν ληφθεί υπόψη η αναδιάταξη των 
ληξιπρόθεσμων οφειλών (περίπου 350 εκατ. USD) προς τη Ρωσία και το Τουρκμενιστάν, οι 
εναπομένουσες ανάγκες περιορίζονται σε 255 εκατ. USD. 
Η ικανότητα της Ουκρανίας να εξασφαλίζει σταθερές ενεργειακέςπρομήθειεςκαι να ανταποκρίνεται 
στις χρηματοοικονομικές της υποχρεώσεις προς το εξωτερικό θα τεθεί υπό αμφισβήτηση, εκτός και 
αν βρεθεί τρόπος κάλυψης αυτών των αναγκών. Συνεπώς, η επιτυχία ολόκληρου του 
σταθεροποιητικού και μεταρρυθμιστικού προγράμματος για το οποίο δεσμεύτηκε τόσο η κυβέρνηση 
όσο και η Κεντρική Τράπεζα ενδέχεται να υπονομευθεί πρίν ακόμη εμφανιστούν τα αναμενόμενα 
θετικά αποτελέσματα στο ισοζύγιο πληρωμών (αναζωογόνηση των εξαγωγών, αντιστροφή των 
βραχυπρόθεσμων ροών κεφαλαίων και άνοδος των ξένων άμεσων επενδύσεων). 
Για το 1995, το ΔΝΤ αναμένει ότι στο πλαίσιο της προβλεπόμενης συμφωνίας stand-by για την 
περαιτέρω ενίσχυση των σταθεροποιητικών και μεταρρυθμιστικών προσπαθειών, οι εναπομένουσες 
ανάγκες χρηματοδότησης (αφού ληφθούν υπόψη οι συνεισφορές του ΔΝΤ και της Παγκόσμιας 
Τράπεζας) θα ανέλθουν σε 3,5 δισεκατ. USD. Λαμβανομένης επίσης υπόψη της αναμενόμενης 
αναδιάταξης των ληξιπρόθεσμων οφειλών προς τη Ρωσία και το Τουρκμενιστάν καθώς και της 
ανόδου των συναλλαγματικών διαθεσίμων, εκτιμάται ότι τελικά οι ανάγκες χρηματοδότησης για 
το 1995 θα είναι της τάξης των 1,5 δισεκατ. USD. 
Βασικά χαρακτηριστικά του δανείου 
Η Επιτροπή προτείνει να χορηγήσει η Κοινότητα στην Ουκρανία δάνειο ύψους 85 εκατ. ECU και 
ανώτατης διάρκειας 10 ετών για την ενίσχυση του ισοζυγίου πληρωμών. 
Το εν λόγω δάνειο θα χορηγηθεί βάσει της έγκρισης του προγράμματος παροχής ενίσχυσης εκ 
μέρους του STF. θα συμπληρώνει τους πόρους που θα χορηγήσουν οι διεθνείς χρηματοδοτικοί 
οργανισμοί και θα υπόκειται στους ακόλουθους όρους: 
την ομαλή πορεία των εξωτερικών χρηματοοικονομικών σχέσεων της Ουκρανίας με την 
Κοινότητα· 
την ανάληψη ισχυρών δεσμεύσεων εκ μέρους των ουκρανικών αρχών για εφαρμογή του σχεδίου 
της Ευρωπαϊκής Ένωσης/Ομάδαςτων Επτά για κλείσιμο των εγκαταστάσεων του Τσερνομπίλ· 
την παροχή διαβεβαιώσεων ότι θα επιτευχθεί η σύναψη της συμφωνίας stand-by μεταξύ 
Ουκρανίας και ΔΝΤ-
την ικανοποιητική κατανομή του χρηματοδοτικού βάρους μεταξύ των κυριότερων χορηγών 
(ειδικά ΗΠΑ και Ιαπωνία). 
Η συνδρομή θα χορηγηθεί σε μία και μοναδική δόση, αφού προηγουμένως ελεγχθεί η τήρηση των 
συνδεόμενων με τη χορήγηση της συνδρομής αυτής όρων. Η προτεινόμενη διάρκεια του δανείου 
(10 έτη) ανταποκρίνεται στη μεσοπρόθεσμη προοπτική εξέλιξης του ισοζυγίου πληρωμών της 
Ουκρανίας, η οποία αναμένεται να αντιμετωπίσει σοβαρές χρηματοδοτικές ανάγκες κατά τα 
ερχόμενα έτη. 
Όπως και στην περίπτωση άλλων παρόμοιων ενεργειών υπέρ τρίτων χωρών, η Κοινότητα θα 
συγκεντρώσει τα απαιτούμενα κεφάλαια από τις κεφαλαιαγορές μέσω δανειοληπτικών πράξεων 
που θα καλύπτονται από την εγγύηση του κοινοτικού προϋπολογισμού. Η Ουκρανία θα δανειστεί 
στη συνέχεια τα κεφάλαια αυτά από την Κοινότητα. Οι δανειοληπτικές και δανειοδοτικές πράξεις 
θα αντισταθμίζονται πλήρως και δεν θα συνεπάγονται κανένα εμπορικό κίνδυνο για την 
Κοινότητα. 
Σύμφωνα με το μηχανισμό του Ταμείου Εγγυήσεων, οι δημοσιονομικές επιπτώσεις της απόφασης 
για χορήγηση συνδρομής ύψους 85 εκατ. ECU στην Ουκρανία θα συνεπάγονται τη διάθεση 12 
εκατ. ECU στο Ταμείο. 
Σύμφωνα με δική της εκτίμηση για τις εναπομένουσες χρηματοδοτικές ανάγκες της Ουκρανίας 
κατά το 1995 και λαμβανομένου υπόψη ότι και άλλες χώρες - σημαντικοί χορηγοί ενδέχεται να 
αναλάβουν περαιτέρω δεσμεύσεις χρηματοδότησης, η Επιτροπή μπορεί να εξετάσει το ενδεχόμενο 
υποβολής πρότασης για ΐη χορήγηση συμπληρωματικής μακροοικονομικής συνδρομής στη χώρα 
αυτή. 
Πρόταση 
ΑΠΟΦΑΣΗΣ ΤΟΥ ΣΥΜΒΟΥΛΙΟΥ 
για χορήγηση μακροοικονομικής χρηματοδοτικής συνδρομής 
στην Ουκρανία 
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, 
Έχοντας υπόψη, 
τη Συνθήκη για την ίδρυση της Ευρωπαϊκής Κοινότητας, και ιδίως το άρθρο 235, 
την πρόταση που υπέβαλε η Επιτροπή1 μετά από διαβούλευση με τη Νομισματική Επιτροπή, 
τη γνωμοδότηση του Ευρωπαϊκού Κοινοβουλίου2, 
Εκτιμώντας: 
ότι η Ουκρανία έχει αναλάβει την υλοποίηση θεμελιωδών πολιτικών και οικονομικών 
μεταρρυθμίσεων και καταβάλλει σημαντικές προσπάθειες για την εφαρμογή ενός οικονομικού 
συστήματος που θα βασίζεται στην οικονομία της αγοράς· 
ότι η Ουκρανία και η Ευρωπαϊκή Ένωση υπέγραψαν συμφωνία συνεργασίας η οποία θα βοηθήσει 
την ανάπτυξη μίας σχέσης πλήρους συνεργασίας· 
ότι η Ουκρανία συμφώνησε με το Διεθνές Νομισματικό Ταμείο (ΔΝΤ) την εφαρμογή ενός 
εκτεταμένου προγράμματος διαρθρωτικών και μεταρρυθμιστικών μέτρων, το οποίο θα 
υποστηριχθεί με χρηματοδότηση από το "μηχανισμό συστημικής μετατροπής" του ΔΝΤ· ότι ο 
μηχανισμός αυτός εγκρίθηκε από το Διοικητικό Συμβούλιο του ΔΝΤ στις 26 Οκτωβρίου 1994 και 
ότι διεξάγονται περαιτέρω συζητήσεις μεταξύ των ουκρανικών αρχών και του ΔΝΤ για ένα 
μακροοικονομικό πρόγραμμα μεταρρυθμίσεων και προσαρμογής που θα υποστηριχθεί από 
συμφωνία stand-by· 
ότι οι ουκρανικές αρχές ζήτησαν από τους διεθνείς χρηματοδοτικούς οργανισμούς, την Κοινότητα 
και άλλους διμερείς χορηγούς την παροχή χρηματοδοτικής συνδρομής· ότι, πέρα από τους 
χρηματοδοτικούς πόρους που ενδέχεται να χορηγηθούν από το ΔΝΤ και την Παγκόσμια Τράπεζα, 
θα εξακολουθήσουν να υφίστανται για το εναπομένον διάστημα του 1994 και το 1995 σημαντικές 
χρηματοδοτικές ανάγκες προς κάλυψη, ώστε να ενισχυθούν τα συναλλαγματικά αποθέματα της 
Ουκρανίας και να υποστηριχθεί η προσπάθεια επίτευξης των στόχων που έχουν τεθεί στο πλαίσιο 
του κυβερνητικού μεταρρυθμιστικού προγράμματος· 
ότι οι ουκρανικές αρχές δεσμεύτηκαν: να συνεχίσουν με ταχείς ρυθμούς την εφαρμογή του 
προγράμματος ενεργειών πυρηνικής ασφάλειας το οποίο υποστηρίζεται από την Ευρωπαϊκή 
Ένωση και την Ομάδα των Επτά· να καταλήξουν σύντομα σε συμφωνία με το ΔΝΤ για μία 
"ρύθμιση stand-by"· και να ανταποκριθούν πλήρως και έγκαιρα στις εξωτερικές 
χρηματοοικονομικές τους υποχρεώσεις έναντι της Κοινότητας· 
ότι η χορήγηση ενός μακροπρόθεσμου κοινοτικού δανείου προς την Ουκρανία αποτελεί το 
ενδεικνυόμενο μέτρο για την ελάφρυνση των εξωτερικών χρηματοοικονομικών υποχρεώσεων της 
χώρας, την ενίσχυση του ισοζυγίου πληρωμών και τη βελτίωση της συναλλαγματικής της θέσης· 
ότι η διαχείριση του κοινοτικού δανείου θα πρέπει να ανατεθεί στην Επιτροπή· 
ότι για την έκδοση της παρούσας απόφασης η Συνθήκη δεν προβλέπει άλλες εξουσίες από εκείνες 
που ορίζονται στο άρθρο 235, 
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: 
Άρθρο 1 
1. Η Κοινότητα χορηγεί στην Ουκρανία μακροπρόθεσμηδανειακή διευκόλυνση ανώτατου ύψους 
85 εκατ. ECU σε κεφάλαιο και μέγιστης διάρκειας 10 ετών, ώστε να επανέλθει το ισοζύγιο 
πληρωμών σε ανεκτά επίπεδα και να ενισχυθούν τα συναλλαγματικά αποθέματα της χώρας 
αυτής. 
2. Για το σκοπό αυτό η Επιτροπή εξουσιοδοτείται να δανειστεί, εξ ονόματος της Ευρωπαϊκής 
Κοινότητας, τα αναγκαία κεφάλαια τα οποία θα διατεθούν στην Ουκρανία υπό μορφή 
δανείου. 
3. Η Επιτροπή διαχειρίζεται το δάνειο αυτό σε στενή συνεργασία με τη Νομισματική Επιτροπή 
κατά τρόπο που να συμβιβάζεται με τις συμφωνίες που συνάφθηκαν μεταξύ της Ουκρανίας 
και του ΔΝΤ. 
Άρθρο 2 
1. Η Επιτροπή εξουσιοδοτείται να διαπραγματευθεί με τις ουκρανικές αρχές, μετά απο 
διαβούλευση με τη Νομισματική Επιτροπή, τους όρους οικονομικής πολιτικής που 
συνοδεύουν το δάνειο. Οι όροι αυτοί πρέπει να συμβιβάζονται με τις συμφωνίες που 
αναφέρονται στο άρθρο 1 παράγραφος 3. 
2. Η Επιτροπή ελέγχει κατά τακτά χρονικά διαστήματα, σε συνεργασία με τη Νομισματική 
Επιτροπή και σε στενό συντονισμό με το ΔΝΤ, εάν η οικονομική πολιτική της Ουκρανίας 
συμβαδίζει με τους στόχους του παρόντος δανείου και εάν πληρούνται οι σχετικοί όροι. 
Άρθρο 3 
1. Το δάνειο αυτό θα διατεθεί στην Ουκρανία σε μία και μοναδική δόση η οποία θα καταβληθεί 
το συντομότερο δυνατό, με την επιφύλαξη των διατάξεων του άρθρου 2. 
2. Τα κεφάλαια θα καταβληθούν στην Εθνική Τράπεζα της Ουκρανίας. 
ο 4 
1. Οι δανειοληπτικές και δανειοδοτικές πράξεις που αναφέρονται στο άρθρο 1 διενεργούνται 
βάσει της ίδιας τοκοφόρου ημερομηνίας και δεν συνεπάγονται για την Κοινότητα ούτε 
μετατροπή των προθεσμιών λήξης τους, ούτε ανάληψη κινδύνου συναλλάγματος ή επιτοκίου, 
ούτε την ανάληψη οποιουδήποτε άλλου εμπορικού κινδύνου. 
2. Εάν η Ουκρανία το επιθυμεί, η Επιτροπή λαμβάνει τα αναγκαία μέτρα προκειμένου να 
συμπεριληφθεί στους όρους του δανείου ρήτρα πρόωρης εξόφλησης και να εξασφαλισθεί η 
δυνατότητα εκτέλεσης της. 
3. Με την υποβολή σχετικού αιτήματος εκ μέρους της Ουκρανίας, και εφόσον οι περιστάσεις 
επιτρέπουν τη μείωση του επιτοκίου των δανείων, η Κοινότητα μπορεί να προβεί στην 
αναχρηματοδότηση όλων ή μέρους των αρχικών δανειοληψιών ή στην αναπροσαρμογή των 
χρηματοδοτικών όρων τους. Οι πράξεις αναχρηματοδότησης ή αναπροσαρμογής 
διενεργούνται σύμφωνα με τους προβλεπόμενους στην παράγραφο 1 όρους και δεν έχουν ως 
αποτέλεσμα την παράταση της μέσης διάρκειας των σχετικών δανειοληψιών ή την αύξηση του 
ποσού του κεφαλαίου, υπολογιζόμενου βάσει των τρεχουσών συναλλαγματικών ισοτιμιών, 
που οφείλεται κατά την ημερομηνία της αναχρηματοδότησης ή της αναπροσαρμογής. 
4. Όλα τα έξοδα που συνεπάγεται για την Κοινότητα η σύναψη και η εκτέλεση των πράξεων που 
προβλέπονται στην παρούσα απόφαση επιβαρύνουν την Ουκρανία. 
5. Η Νομισματική Επιτροπή ενημερώνεται για την πορεία των πράξεων που αναφέρονται στις 
παραγράφους 2 και 3 τουλάχιστον μια φορά το χρόνο. 
Άρθρο 5 
Τουλάχιστον μία φορά το χρόνο, η Επιτροπή υποβάλλει στο Ευρωπαϊκό Κοινοβούλιο και στο 
Συμβούλιο έκθεση στην οποία περιέχεται αξιολόγηση σχετικά με την εφαρμογή της παρούσας 
απόφασης. 
Βρυξέλλες, 
Για το Συμβούλιο 
Ό Πρόεδρος 
ΔΗΜΟΣΙΟΝΟΜΙΚΟ ΔΕΛΤΙΟ 
1. Κονδύλιο του προυπολονισαού 
Άρθρο ( ): εγγύηση για τη χορήγηση κοινοτικού δανείου στην Ουκρανία (θα δημιουργηθεί 
με διορθωτικό ή/και συμπληρωματικό προϋπολογισμό). 
2. Παραπομπές (νομική βάση) 
Αρθρο 235 της Συνθήκης 
3. Κατάταξη της ενέργειας 
Υποχρεωτική 
4. Πεοινοαορή και αιτιολόγηση της ενέργειας 
α) Πεοινοαφη της ενέργειας 
Παροχή εγγύησης από τον προϋπολογισμό για κοινοτικό δάνειο προς την Ουκρανία με 
στόχο τη στήριξη του ισοζυγίου πληρωμών της και την ενίσχυση των συναλλαγματικών 
αποθεμάτων της χώρας. 
β) Αιτιολόγηση της ενέργειας 
Η θετική εξέλιξη του ισοζυγίου εξωτερικών συναλλαγών της Ουκρανίας εξακολουθεί 
να εξαρτάται σε μεγάλο βαθμό από την εξωτερική χρηματοδοτική συνδρομή από 
επίσημες πηγές. 
5. Φύση της δαπάνης και μέθοδος υπολονισηού 
α) Φύση της δαπάνης 
Παροχή εγγύησης για κοινοτικό δάνειο υπέρ της Ουκρανίας. 
β) Μέθοδος υπολογισμού 
Προτείνεται η αναγραφή ένδειξης "προς υπόμνηση", δεδομένου ότι ούτε το ποσό ούτε 
το χρονοδιαγραμμάτων πληρωμών από αυτό το κονδύλιο μπορούν να προσδιορισθούν 
εκ των προτέρων ενώ παράλληλα δεν αναμένεται να καταστεί αναγκαία η 
χρησιμοποίηση αυτής της εγγύησης. 
6. Επιπτώσεις της ενέργειας στις πιστώσεις παρέμβασης 
Μόνο σε περίπτωση χρησιμοποίησης της εγγύησης. 
7. Χρηματοδότηση των δαπανών παρέμβασης 
Εγγραφή πιστώσεων στο κονδύλιο με μεταφορά, με επαναχρησιμοποίησηεπιστραφέντων 
ποσών (άρθρο 27 παράγραφος 3 του δημοσιονομικού κανονισμού του 1977), ή με 
διορθωτικό ή/και συμπληρωματικό προϋπολογισμό. 
Για να εκπληρώσει τις υποχρεώσεις της, η Επιτροπή μπορεί να εξασφαλίσει προσωρινά 
την εξυπηρέτηση του χρέους με κεφάλαια από τα ταμειακά διαθέσιμα της. Στην 
περίπτωση αυτή εφαρμόζεται το άρθρο 12 τού κανονισμού τού Συμβουλίου (ÈÔK, 
Euratom) αριθ.155£/89 της 29.5.1989. 
ΠΑΡΑΡΤΗΜΑ 
ΔΗΜΟΣΙΟΝΟΜΙΚΟΙ ΠΟΡΟΙ ΑΠΑΡΑΙΤΗΤΟΙ ΓΙΑ ΤΗΝ ΧΡΗΜΑΤΟΔΟΤΗΣΗ 
ΤΟΥ ΤΑΜΕΙΟΥ ΕΓΓΥΗΣΕΩΝ ΚΑΤΑ ΤΟ 1994 ΚΑΙ ΘΕΩΡΗΤΙΚΟ 
ΠΕΡΙΘΩΡΙΟ ΣΤΟ ΠΛΑΙΣΙΟ ΤΟΥ ΑΠΟΘΕΜΑΤΙΚΟΥ ΓΙΑ ΕΓΓΥΗΣΕΙΣ 
(ΣΕ ΕΚΑΤ. ECU) 
Πράξεις Βάση 
υπολογισμού Χρηματοδότηση 
του Ταμείου1 Περιθώριο 
αποθεματικού 
Ενίσχυση συνδεόμενη 
με σνέδια 
ETE / ΧΚΑΕ 765 
ETE / ΧΩΡΕΣ ΜΕΣΟΓΕΙΟΥ 1003 
ETE / PVDALA 5004 
EURATOM 150 107 
14 
70 
21 3182 
211 
197 
127 
106 
Μακροοικονομική 
ΥΟηματοδοτιχιί συνδρομή 
Μολδαβία 
Βουλγαρία 
Ρουμανία 
Αλγερία 
Σλοβακία 
Ουκρανία 45 
405 
125 
2006 
1306 
866 6 
6 
18 
28 
18 
12 100 
94 
76 
48 
30 
18 
Σύμφωνα με τους κανόνες χρηματοδότησης που ορίζονται στην κοινή θέση του 
Συμβουλίου της 13ης Σεπτεμβρίου 1993 
Αποθεματικό για το 1994, σύμφωνα με τις δημοσιονομικές προοπτικές 
Συμπεριλαμβανομένου του εκτιμώμενου για εκταμιεύσεις ποσού για το 1993 και των 
ενεργειών που αφορούν την Κύπρο και τη Μάλτα 
Συμπεριλαμβανομένου του εκτιμώμενου για εκταμιεύσεις ποσού για το 1993 
Πρόταση της Επιτροπής για αύξηση του ποσού της ενίσχυσης (110 εκατ. ECU), που 
εγκρίθηκε το 1992 
Πρόταση της Επιτροπής CX 
ISSN 0254-1483 
COM(94)487 τελικό 
ΕΓΓΡΑΦΑ 
GR u 
Âpifl. καταλόγου : CB-CO-94-516-GR-C 
ISBN 92-77-81911-1 
Υπηρεσία Επισήμων Εκδόσεων ίων Ευρωπαϊκών Κοινοτήτων 
Lr2985 Luxembourg 
Α°